Hannu Leminen

Hanno (Hannu) Päiviö Leminen (5. tammikuuta 1910 Helsinki – 6. kesäkuuta 1997 Turku) oli suomalainen elokuvaohjaaja ja -lavastaja ja Yleisradion johtaja. ==Ura== Leminen toimi studiopäällikkönä ja päälavastajana Suomi-Filmissä 1937–1940, Suomen Filmiteollisuudessa studiopäällikkönä ja ohjaajana 1940–1947, Adams Filmin tuotantopäällikkönä 1947–1952, Olympia-Filmin tuotantojohtajana 1952–1953, Suomi-Filmin tuotantopäällikkönä ja ohjaajana 1953–1957, Mainos-TV:n ohjelmapäällikkönä 1957–1963 sekä Fennada-Filmin kaupallisena johtajana 1963–1964. Elokuvauransa jälkeen Leminen työskenteli Yleisradiossa TV1-kanavan teatteri- ja ajanvieteosaston päällikkönä 1964–1965 sekä TV2:n johtajana vuosina 1965–1974. Leminen oli vuodesta 1940 naimisissa näyttelijä Helena Karan kanssa, jolla oli rooli lähes jokaisessa Lemisen elokuvassa. Leminen ohjasi 29 elokuvaa, joista tunnetuimpia ovat Valkoiset ruusut, Rosvo Roope, Kesäillan valssi, Vieras mies sekä Helsingin olympiakisat dokumentoineet Maailmat kohtaavat ja Kultaa ja kunniaa. Hän voitti neljä kertaa Jussi-palkinnon, kaksi kertaa lavastuksesta (En ole kreivitär ja Morsiusseppele) ja kaksi kertaa ohjauksesta (Valkoiset ruusut ja Maailmat kohtaavat). ==Filmografia== === Pitkät elokuvat === * Pakkorajalta Syvärille (koostedokumentti; suunnittelu ja leikkaus yhdessä Orvo Saarikiven ja Valentin Vaalan kanssa), 1941 * Täysosuma, 1941 * Avioliittoyhtiö, 1942 * Puck, 1942 * Tuomari Martta, 1943 * Valkoiset ruusut, 1943 (Jussi-palkinto ohjauksesta) * Synnitön lankeemus, 1943 * Suurin voitto, 1944 * Vain sinulle, 1945 * En ole kreivitär, 1945 (Jussi-palkinto lavastuksesta) * Synnin jäljet, 1946 * Synd (elokuvan Synnin jäljet ruotsinkielinen versio), 1946 * Hedelmätön puu, 1947 * Tuhottu nuoruus, 1947 * Sankari kuin sankari, 1948 * Soita minulle, Helena!, 1948 * Rosvo-Roope, 1949 * Amor hoi!, 1950 * Ratavartijan kaunis Inkeri, 1950 * Kesäillan valssi, 1951 * Hän tuli ikkunasta, 1952 * Begegnung der Welten (kuvausjohto, leikkaus yhdessä Gerr Stegemannin kanssa), 1952 * Maailmat kohtaavat (dokumentti), 1952 (Jussi-palkinto ohjauksesta) * Kultaa ja kunniaa (dokumentti), 1953 * Morsiusseppele 1954 (Jussi-palkinto lavastuksesta) * Onnelliset, 1954 * Lähellä syntiä, 1955 * Riihalan valtias, 1956 * Ratkaisun päivät, 1956 * Muuan sulhasmies, 1956 * Vieras mies, 1957 === Lyhyet dokumentit === * 1937 Temppeli Auran rannalla * 1940 Puolustusvoimain uutiskatsaus 1–9 (leikkaus, nro 9 suunnittelu ja selostus yhdessä Tapio Pihan kanssa) * 1940 Välähdyksiä Suomen ja Venäjän sodasta 1939-1940. (suunnittelu ja selostus yhdessä Tapio Pihan kanssa) * 1941 Sireenien kukkiessa (ohjaus ja leikkaus) * 1941 Puolustusvoimain katsaus 1–13 (suunnittelu ja leikkaus: Hannu Leminen, Orvo Saarikivi, Valentin Vaala) * 1941 Puolustusvoimain katsaus 49, 52 (kuvasuunnittelu ja leikkaus: Yrjö Rannikko ja Hannu Leminen) * 1947 Syöpä voidaan parantaa (lyhyt dokumentti, tilaaja Suomen syöpäyhdistys) * 1948 Vuosisadan salapoliisi (lyhyt dokumentti, tilaaja Veikkaus Oy) * 1949 Rengasmatkalla (VR:n ja Postisäästöpankin matkailuaiheinen, näytelmällinen tilauselokuva) * 1949 Mies paikallaan (tilaaja Kansallinen Kokoomus rp) == Lähteet == ==Kirjallisuutta== * * ==Aiheesta muualla== * * Luokka:Suomalaiset elokuvaohjaajat Luokka:Jussi-palkinnon saajat Luokka:Vuonna 1910 syntyneet Luokka:Vuonna 1997 kuolleet